Púttmótaröð GR kvenna hefst þriðjudaginn 28. janúar Nú er starf GR kvenna að hefjast að nýju og að venju er byrjað á púttinu . Púttmótaröð GR kvenna 2020 hefur göngu sína á Korpunni þriðjudaginn 28. janúar næstkomandi . Verið er að leggja lokahönd á framkvæmdir við púttflötina , þetta verður mjög flott aðstaða og til mikilla bóta . Í ár verða 9 skipti eins og síðasta vetur , spilaðir verða tveir hringir hvert kvöld þar sem sá betri telur . Veitt eru verðlaun fyrir besta skor hvert kvöld . Fjórir bestu hringirnir telja til Púttmeistara GR kvenna 2020 sem verður krýndur á lokakvöldi púttmótaraðarinnar þann 24. mars næstkomandi . Mótsgjaldið er kr. 4.000 fyrir þátttöku og greiðist þátttökugjald fyrir fyrsta mótskvöld . Vinsamlega leggið inn á reikning nr. 0537-14-000848 kt. 160672-4049 ( Guðrún Óskarsdóttir ) - ATH - við tökum ekki við peningum Húsið opnar kl. 17.30 , við áætlum að loka húsinu kl. 20:30 , konur mæta þegar þeim hentar á þeim tíma Við hvetjum allar GR konur til að dusta rykið af pútternum og mæta í Korpuna á þriðjudagskvöldum fram á vor til að koma púttunum í gang fyrir sumarið og efla félagsandann .